Festîvala Fîlmanê Cinîyan a 18. Fîlmmor emser mabênê 12-26ê hezîrane de do bi hawayêkê onlineyî bêra kerdene. Festîvale de roportajî zî sey online do bêrê kerdene. Seykerê pê qeydê forumî eşkenê tewrê bernameyan bibê.
Meleke Ozmen derheqê festîvale de qisey kerd û vat: ''Fîlmo dokument ê 'Hîkayeyê ke Nêameyî Vatene' yê Alice Guy-Blache esto ke ganî her kes sînemaya aye nas bikero.  Beşê 'Sînemaya Heqî' zî ganî bêro teqîbkerdene. Beşê 'Bedenê Ma ê Ma yo'  de Claire Pijman pê 3 fîlmanê xo Kadrajê Femînîstan de ca gêna. Beşê 'Teqîbkerdişê Fîlmî', Cînsî û Sinemaya Cinîye fîlmanê peyênan ra yeno meydan ke tede 38 fîlmê taybetî estê. Kargehê 'Keye de Fîlmê Xo Bigêrê' de zî cinîyê kameramanî yenê pêser.''
Meleke Ozmen da zanayene ke kesê ke wazenê Fîlmmor teqîb bikerê ganî filmmor.org de qeydê xo bikerê.
